Publication: Magyar Közlöny
Issue: MK-1998-85 (Year: 1998, Number: 85)
Era: 1990-2004
Section: A 10/1992. (II. 25.) AB határozat elvi jelleggel állapította
Paragraph Index: 146

A 10/1992. (II. 25.) AB határozat elvi jelleggel állapította meg: „a jogszabály alkotmányellenessége következményeit úgy kell rendezni, hogy ténylegesen a jogbiztonságra vezessen” (ABH 1992, 74.). Mindezekre figyelemmel az Alkotmánybíróság úgy döntött, hogy — az Abtv. 43. § (4) bekezdésében biztosított lehetőséggel élve, a jogbiztonság és a megsemmisített rendelkezés által érintett és esetlegesen eljárás alá vont jogalanyok érdekeit tekintetbe véve — az Ör. rendelkező részben megjelölt rendelkezéseit ex tunc, azaz kihirdetése napjáig visszamenő hatállyal semmisítette meg és megállapította, hogy az alkotmányellenessé nyilvánított és megsemmisített rendelkezések a folyamatban lévő ügyekben nem alkalmazhatóak. Dr. Erdei Árpád s. k., Dr. Holló András s. k., alkotmánybíró alkotmánybíró Dr. Kiss László s. k., előadó alkotmánybíró Alkotmánybírósági ügyszám: 510/H/1998/2. 1998/85. szám A Köztársasági Elnök határozatai A Köztársaság Elnökének 117/1998. (IX. 23.) KE határozata a Gazdasági Versenyhivatal elnökének kinevezéséről

Source: https://magyarkozlony.hu/hivatalos-lapok/c58dfd2ce1b4102ede7944f567869fbc618b3580/dokumentumok/104a4127216974e0d61eded05332b0da0549e2cd/letoltes